Komunizmo aušra (Daugai)

Komunizmo aušra – Daugų rajono laikraštis, ėjęs nuo 1951 m. balandžio 6 d. iki 1959 m. gruodžio 10 d. Dauguose.

Istorija 
LKP Daugų rajono komiteto ir Darbo žmonių deputatų tarybos leidinys, leistas du kartus per savaitę. 1951–1952 m. ėjo kartą-dukart per savaitę. Spausdintas Varėnos spaustuvėje (Nr. 1), 1951–1955 m. – Vilniuje, 1955–1959 m. laikraščio spaustuvėje. Tiražas 1951 m. – 800 egz., 1959 m. – 1500 egz. 

Laikraštis uždarytas Daugų rajono didžiąją dalį prijungus prie Alytaus rajono. Teritorijoje platintas Alytaus rajono laikraštis „Komunistinis rytojus“. Daugų spaustuvės įrenginiai atiteko Alytaus spaustuvei.

Redaktoriai 
 V. Grigorjevas – 1951–1954 m.
 V. Bražinskaitė – 1954–1955 m.
 V. Miklaševičius – 1956–1959 m.

Šaltiniai 

Alytaus spauda
Rajonų laikraščiai
Daugų rajonas